b'\n_START_ARTICLE_\nProsvjetiteljstvo\n_START_SECTION_\nProsvjetiteljstvo i religija\n_START_PARAGRAPH_\nProsvje\xc4\x87eni apsolutisti su pokazivali znatan entuzijazam za moralnost, sagledavaju\xc4\x87i asocijalne porive koji potje\xc4\x8du iz neodgovornosti i nedostatka socijalne solidarnosti kao veliki problem u svojem nastojanju da stvore bolje ure\xc4\x91eno i sretnije dru\xc5\xa1tvo. Religiju su sagledavali kao dio prosvjetne djelatnosti; onaj u kojem se narod podu\xc4\x8dava moralnosti._NEWLINE_Kao \xc5\xa1to su nastojali ostvariti \xc5\xa1to ve\xc4\x87u vlast dr\xc5\xbeave u svim podru\xc4\x8djima dru\xc5\xa1tvenog \xc5\xbeivota, tako su se prosvije\xc4\x87eni apsolutisti zalagali i za svo\xc4\x91enje Crkve na dio prosvjete - a prosvjetu su u cijelosti podre\xc4\x91ivali dr\xc5\xbeavnoj vlasti. Zaokru\xc5\xbeene teoretske (sa stajali\xc5\xa1ta kr\xc5\xa1\xc4\x87anske vjere "hereti\xc4\x8dke") poku\xc5\xa1aja definiranja apsolutistike vlasti dr\xc5\xbeave (kralja) u vjerskim stvarima nalazimo kod galikanizma i jozefinizma.'